Йодыш лектеш: 1956 ий апрель марте Юрий нимом возен огыл мо? Возен, конешне. Но савыкташ пуаш аптыранен. Тудо вет тыглай марий рвезе огыл,а «калык тушманын» игыже лийын. Да-да, осал йылман еҥ-влак тудым да лӱен пуштмо Сергей Чавайнын моло икшывыжым тыге лӱмдылыныт. Миклай Рыбаков ик интервьюштыжо (1996) ойлен: « Музыкальный училищыште мый Юра да Эрик Сапаев дене пырля тунемынам, ик пӧлемыште иленна. Юра флейта дене шоктен. Тудым училищыште,»калык тушманын эргыже» манын, парням тушкен ончыктат ыле…»